b'\n_START_ARTICLE_\nFerdighetsmerke\n_START_PARAGRAPH_\nFerdighetsmerke er betegnelsen p\xc3\xa5 det synlige tegn for at en person har oppn\xc3\xa5dd fastsatte krav innen en idrett, disiplin eller lignende \xc3\xb8velse. Det synlige tegn p\xc3\xa5 kvalifikasjon kan dreie seg om en medalje, merke, n\xc3\xa5l, pokal, plakett, statuett eller lignende._NEWLINE_Kravene som m\xc3\xa5 oppfylles for \xc3\xa5 kvalifisere til et ferdighetsmerke er som regel definert og fastsatt av en organisasjon. I noen tilfeller kan kvalifikasjonskravene v\xc3\xa6re internasjonale._NEWLINE_Form\xc3\xa5let med ferdighetsmerker er som regel i allmennhet \xc3\xa5 stimulere aktivitet innen et gitt felt, samt heve ferdighetsniv\xc3\xa5et til dem som er aktive innen en idrett eller \xc3\xb8velse. I Norge ble Idrettsmerket for menn innf\xc3\xb8rt i 1915, for kvinner i 1934.'